【戰況R6】有冇咁慘！威哥今日3場做二奶！
2024年05月11日 15:55
東網電視
更多新聞短片
今日先後有「水晶酒杯」同「安康萬里」搏殺失手屈居第2的呂健威，再有馬中伏！第6場四班田草1200米，威哥初出馬「遙遙領先」做足工夫而來，臨場得5.3倍好有飛，陣上布文都已經跑啱晒，但追落竟然過唔到前面匹「千杯敬典」，呢隻明明係成日跑P，但今日好韌，「遙遙領先」後上砌到盡都要輸條頸，今日屯重兵嘅威哥3隻做二奶，仍然落後伍鵬志5W，都咪話唔傷！是場跑第3、4名，係丁仔新勝馬「魯班精神」及掛頭牌的「還看今朝」。
第6場賽果：11-7-3-1
二重彩賽果：11-7(最後賠率86)